Astilleros Celaya

Astilleros Celaya Erandion oinarritutako konpainia eta ontziola izan zen, pisu handikoa hala Euskal Herrian nola Espainian. 

Celaya ontziola 1928an sortu zuen Juan Cruz Zelaia Astigarragak, hainbat industria-jardueraren ondoren. Hasieran, itsasontziak eraikitzea eta konpontzea beste jarduera batzuekin konbinatzen zituen, eta horien artean itsasontziak desegitea nabarmentzen zen.

1942tik aurrera, itsasontziak eraikitzeari ekin zion esklusiboki, eta lehenengoak Luis de Otero armadorearentzat izan ziren. 1956an, Celayak INDUNAVAL enpresari alokatu zion ontziola. Enpresa horrek mota askotako ontzi ugari eraiki zituen hiru urteko epean, eta ontziola modernizatu zuen.

1960an ontziola Zelaia familiaren eskuetara itzuli zen, eta honek ontzi asko eta askotarikoak eraikitzen jarraitu zuen, batzuk esportaziorako.
1965ean, Sociedad Española de Construcción Navalek Astilleros Celayaren akzioen bi heren erosi zituen, eta enpresa berriak Astilleros y Talleres Celaya SA izena hartu zuen, ASTACE anagramarekin.

1980ko hamarkadan Espainiako Erresuma Europako Ekonomia Erkidegoan sartu zenean, ontziolak birmoldatzea erabaki zuten. 1988an, ASTACEren itxiera iritsi zen.

 Erreferentziak 

 Kanpo estekak 

Kategoria:Euskal Herriko ontziolak
Kategoria:Desagertu edo beste enpresa batekin baturiko Euskal Enpresak
Kategoria:Erandioko enpresak
Kategoria:1928an sortutako enpresak
Kategoria:1988an desagertutako enpresak